**პროექტი**

**ახმეტის მუნიციპალიტეტის საკრებულოს**

**დადგენილება N-----**

**2021 წლის -- დეკემბერი**

**ქ. ახმეტა**

**,,ახმეტის მუნიციპალიტეტის საკრებულოს აპარატის საშტატო ნუსხის, საჯარო მოსამსახურეთა რანგირებისა და თანამდებობრივი სარგოს ოდენობების დამტკიცების შესახებ“ ახმეტის მუნიციპალიტეტის საკრებულოს 2017 წლის 28 დეკემბრის №32 დადგენილებაში ცვლილების შეტანის თაობაზე**

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „დ.ე“ ქვეპუნქტის, „საჯარო დაწესებულებაში შრომის ანაზღაურების შესახებ“ საქართველოს კანონის მე-8 მუხლის მე-2 პუნქტის, „ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ახმეტის მუნიციპალიტეტის საკრებულო **ადგენს:**

**მუხლი 1**

„ახმეტის მუნიციპალიტეტის საკრებულოს აპარატის საშტატო ნუსხის, საჯარო მოსამსახურეთა რანგირებისა და თანამდებობრივი სარგოს ოდენობების დამტკიცების შესახებ“ ახმეტის მუნიციპალიტეტის 2017 წლის 28 დეკემბრის №32 დადგენილებაში (www.matsne.gov.ge, 05/01/2018, სარეგისტრაციო კოდი: 270070000.35.162.016419) შეტანილ იქნეს ცვლილება და დადგენილების პირველი მუხლით დამტკიცებული დანართი ჩამოყალიბდეს თანდართული რედაქციით.

**მუხლი 2**

დადგენილება ამოქმედდეს 2022 წლის პირველი იანვრიდან.

**ახმეტის მუნიციპალიტეტის**

**საკრებულოს თავმჯდომარე : იოსები ქარუმაშვილი**

**დანართი**

**ახმეტის მუნიციპალიტეტის საკრებულოს აპარატის საშტატო ნუსხა, საჯარო მოსამსახურეთა რანგირება და თანამდებობრივი სარგოები**

|  |  |  |  |  |
| --- | --- | --- | --- | --- |
| **№** | **საშტატო ერთეულის დასახელება** | **რანგი** | **საშტატო რიცხოვნობა** | **თანამდებობრივი სარგო** |
| **1** | აპარატის უფროსი - პირველადი სტრუქტურული ერთეულის ხელმძღვანელი | 1 | 1 | 2530 |
| **2** | პირველი კატეგორიის უფროსი სპეციალისტი (საქმის წარმოების და საკადრო საკითხებში) | 3 | 1 | 1210 |
| **3** | მეორე კატეგორიის უფროსი სპეციალისტი (საქმის წარმოების საკითხებში) | 3 | 1 | 1100 |
| **4** | მეორე კატეგორიის უფროსი სპეციალისტი (საორგანიზაციო საკითხებში) | 3 | 1 | 1100 |
| **5** | მეორე კატეგორიის უფროსი სპეციალისტი (საზოგადოებასთან და მედიასთან ურთიერთობის საკითხებში) | 3 | 1 | 1100 |
| **6** | მეორე კატეგორიის უფროსი სპეციალისტი (იურიდიულ საკითხებში) | 3 | 1 | 1100 |
| **7** | მეორე კატეგორიის უფროსი სპეციალისტი | 3 | 1 | 1100 |

**განმარტებითი ბარათი**

ა) დადგენილების მიღების აუცილებლობა გამოწვეულია საკრებულოს აპარატის საჯარო მოხელეებისათვის სარგოს ოდენობების გაზრდით. სარგოების ოდენობების განსაზღვრულია „საჯარო დაწესებულებაში შრომის ანაზღაურების შესახებ“ საქართველოს კანონის მე-8 მუხლის მე-2 პუნქტისა და ამავე კანონის №2 დანართის №2 ცხრილით განსაზღვრული ზედა ზღვრის კოეფიციენტისა და საბაზო თანამდებობრივ სარგოზე ნამრავლით.

ბ) სარგოების ცვლილება აისახება ახმეტის მუნიციპალიტეტის 2022 წლის ადგილობრივი ბიუჯეტის ხარჯვით ნაწილზე.

გ) წარმოდგენილი პროექტი შესაძლებელია მიღებულ იქნეს საკრებულოს უახლოეს სხდომაზე.

დ) პროექტის შეთანხმებულია ახმეტის მუნიციპალიტეტის ორგანოებთან და შესაბამის თანამდებობის პირებთან.

ე) პროექტის ავტორი - საკრებულოს იურიდიულ საკითხთა კომისია.

ვ) მიზანშეწონილია საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.